وہب بن عبداللہ

وہب بن عبد اللہ بن مسلم السوائی، جن کی کنیت ابو جحیفہ ہے، وہ رسول اللہ صلی اللہ علیہ و آلہ وسلم کے نوجوان اصحاب میں سے ہیں ، جب نبی صلی اللہ علیہ و آلہ وسلم کی وفات ہوئی تو بلوغت پر نہیں پہنچے تھے، انھوں نے متعدد احادیث بیان کیں، وہ علی بن ابی طالب کے اصحاب میں بھی تھے۔ اور ان کے شرطۃ الخمیس یعنی خاص کمانڈرز میں سے تھے۔ اور اس کو وہب الخیر کا لقب دیا تھا۔ اور اسے جنگی غنائم کے خمس کا متولی بنایا تھا۔

 نام و نسب 
وہب بن عبد اللہ بن مسلم بن جنادہ بن حبیب بن سواع السواعی جو ابو جحیفہ کے نام سے مشہور ہیں۔

 صحابیت 
بچپن میں رسول اللہ صلی اللہ علیہ و آلہ وسلم کے صحابی ہوئے اور آپ صلی اللہ علیہ وسلم کی زیارت کی اور ان سے روایت کی۔
 عہد خلافت 
علی بن ابی طالب کی شرطۃ الخمیس کے رکن تھے، مولا علی نے انھیں کوفہ میں بیت المال کا متولی بنایا اور انھوں نے امیر المومنین علی کے ساتھ ان کی تمام جنگوں میں شرکت کی،اسد الغابہ ج 5 ص 157 اور وہ مولا علی سے محبت کرتے تھے اور وہ بھی اس پر بھروسا کرتے تھے اور اسے وہب الخیر یعنی نیکی کا تحفہ کہتے تھے۔ علی بن ابی طالب جب خطبہ دیتے تو ابو جحیفہ ان کے منبر کے نیچے کھڑے ہوتے۔

 اولاد 
ایک بیٹا عون بن ابی جحیفہ تھا۔
 وفات 
74ھ میں کوفہ میں وفات پائی۔
 حوالہ جات: 

زمرہ:اصحاب علی
زمرہ:رجال حدیث شیعہ
زمرہ:74ھ کی وفیات